Plasztikai sebészet a jelenben és a jövőben

2018/19. I. félév

Tárgyfelelős: Prof. Dr. Wéber György ([Kísérletes és Sebészeti Műtéttani Intézet](http://www.sote.hu/intezetek/?inst_id=303))

Társ-tárgyfelelős: Dr. Révész Zsolt főorvos (Égés- és Plasztikai Sebészeti Osztály, Egyesített Szent István és Szent László Kórház)

Helyszín: NET Oktató Műtő

Idő: Hétfőnként 16:00-17:30 (2x45 perc)

A tantárgy célkitűzése:

Napjainkban a plasztikai sebészet igen gyakran kerül a figyelem középpontjába. Fontosnak tartjuk, hogy a Semmelweis Egyetemről kikerülő orvosok érdemben, jól tájékozottan adhassanak tanácsot pácienseiknek, illetve környezetüknek a rendelkezésre álló lehetőségekről és eloszlassák a tévhiteket. Célunk, hogy összefoglaljuk a plasztikai sebészeti elveket és módszereket. Ismertetjük a nemrég elhunyt, legnagyobb magyar plasztikai sebész Zoltán János „Cicatrix optima” című művét, a helyes metszésvezetést.

Ezen felül érintjük a bőrdaganatok plasztikai sebészeti vonatkozásait, illetve a fej-nyak és állcsont rekonstrukció lehetőségeit is. Végül bemutatjuk az egyre népszerűbb minimál invazív eljárásokat, illetve a lézereket, ránckezelő eljárásokat, feltöltési technikákat. Továbbá fontosnak tartjuk, hogy a hallgatók megismerjék a rivaldafényben lévő módszereket – mellnagyobbítás szilikon implantátummal, BOTOX kezelés - éppúgy, mint a nagy szövetpótló eljárásokat pl. az emlő helyreállítást vagy a bőr és lágyrész pótlást.

Elvárás, hogy a hallgatóknak átfogó képük alakuljon ki a modern plasztikai sebészeti eljárásokról a jövő sebészetében, és a megszerzett tudásukról a félév végén vizsga formájában számot adjanak.

A „Plasztikai sebészet a jelenben és a jövőben” az őszi szemeszterben, hetente egyszer, **hétfőnként 16:00-tól** kerül megtartásra, a Kísérletes és Sebészeti Műtéttani Intézet Oktató Műtőjében (NET, alagsor). **Az első alkalom 2018. 09. 17.** A különböző blokkokat felváltva tartják a szakma jeles képviselői, gyakorló orvosok. A részvétel az órákon kötelező, mivel az ott elhangzó tananyag nagymértékben segíti a vizsgára való felkészülést. A kurzusról **maximum 3 hiányzás** engedélyezett, több mulasztás esetén a kurzus semmilyen esetben sem kerül aláírásra. A kurzus utolsó időpontja 2018. 12. 10., a teszt ekkor kerül megírásra.

**2018. 10. 22-én az előadás elmarad, 2018. 10. 13-án nincs előadás.**

A kurzus előadásai (az előadások nem ebben a sorrendben kerülnek megtartásra):

1. Plasztikai sebészet története, Plasztikai sebészeti elvek, módszerek
2. „Cicatrix optima”, helyes metszésvezetés, hegek kezelése
3. Szövetpótló eljárások: félvastag, teljesvastag bőrátültetés, expanderek, lebenyek
4. Onkodermatológia, hiánypótlás a fejen
5. Bőrdaganatok, Fej-nyak és állcsont rekonstrukció
6. A külső orr és a fülkagyló plasztikai műtétei
7. Arc- és szemhéjplasztika, szemöldökemelés, ránckezelő eljárások
8. Lézer alkalmazása a plasztikai sebészetben, zsírleszívás, őssejtek szerepe
9. Az emlő onko- és esztétikai plasztikai sebészete
10. Has- és hasfalplasztika, bodylift
11. Modern technikák az esztétikai plasztikai sebészetben: botox, szilikon implantátumok, hajátültetés
A végtagok és a lumbosacralis régió rekonstrukciója
12. Endoszkópos technikák a plasztikai sebészetben, genitáliák plasztikai sebészete,
Égett betegek sürgősségi, intenzív és műtéti ellátása, bőrhelyettesítés